5 บิ๊กรับเหมาฯ ชิงเค้กประมูลงานโยธาทางด่วนพระราม 3-ดาวคะนอง-วงแหวนรอบนอกฯ
5 บิ๊กรับเหมาฯ ชิงเค้กประมูลงานโยธาทางด่วนพระราม 3-ดาวคะนอง-วงแหวนรอบนอกฯ
3 เม.ย. 2562

รายงานข่าวจากการทางพิเศษแห่งประเทศไทย (กทพ.) เปิดเผยว่า ตามที่ กทพ.ได้เปิดประกวดราคาจ้างก่อสร้างโครงการทางพิเศษสายพระราม 3 -ดาวคะนอง-วงแหวนรอบนอก กรุงเทพมหานครด้านตะวันตก 4 สัญญา ตั้งแต่วันที่ 7 มี.ค.62-23 เม.ย.62 ปรากฎว่าจนถึงวานนี้ มีเอกชนเข้าซื้อเอกสารเข้าร่วมประมูลงานโยธาทั้ง 4 สัญญาจำนวน 10 รายแล้ว ได้แก่
1.บริษัท ไชน่าสเตทคอนสตรัคชั่น เอ็นจิเนียริ่งคอร์ปอเรชั่น ลิมิเต็ด ซื้อเอกสาร 4 สัญญา
2.บมจ.ซิโน-ไทย เอ็นจีเนียริ่งแอนด์คอนสตรัคชั่น (STEC) ซื้อเอกสาร 4 สัญญา
3.บริษัท ซูมิโตโม มิตซุย คอนสตรัค จำกัด ซื้อเอกสารสัญญาที่ 4
4.บมจ.เนาวรัตน์พัฒนาการ (NWR) ซื้อเอกสารสัญญาที่ 1-3
5.บมจ.ยูนิค เอ็นจิเนียริ่ง แอนด์ คอนสตรัคชั่น (UNIQ) ซื้อเอกสารสัญญาที่ 1-3
6.บมจ.อิตาเลียนไทย ดีเวล๊อปเมนต์ (ITD)ซื้อเอกสาร 4 สัญญา
7.บริษัท ทิพากร จำกัด ซื้อเอกสารสัญญาที่ 1-3
8.บริษัท China Harbour Engineering Company Limited ซื้อเอกสารสัญญาที่ 1-3
9.บริษัท บุญชัยพาณิชย์ (1979) จำกัด ซื้อเอกสารสัญญาที่ 2
10.บมจ.ช.การช่าง (CK) ซื้อเอกสาร 4 สัญญา
สำหรับสัญญาโครงการทั้ง 4 สัญญา ได้แก่ สัญญาที่ 1 มีราคากลาง 6,979.55 ล้านบาท สัญญาที่ 2 ราคากลาง 7,241,00 ล้านบาท สัญญาที่ 3 ราคากลาง 6,990.32 ล้านบาท และ สัญญาที่ 4 ราคากลาง 7,943.36 ล้านบาท รวม 29,154.23 ล้านบาท
ทั้งนี้ กทพ.จะเปิดให้เอกชนยื่นข้อเสนอในวันที่ 24 เม.ย.62 เวลา 9.00 -15.30 น. และกำหนดเปิดซองข้อเสนอด้านคุณสมบัติและข้อเสนอทางเทคนิคในวันที่ 25 เม.ย.62 ส่วนวั้นเปิดซองด้านราคากทพ.จะมีหนังสือแจ้งให้ผุ้ยื่นข้อเสนอทราบ